SRBSKÁ REPUBLIKA

AUTONÓMNA POKRAJINA VOJVODINA

OBEC NOVI BEČEJ

SPRÁVNA RADA KREATÍVNEHO CENTRA HERTELENDY – BAJIĆ BOČAR

Číslo: 28/2024-1

Dňa: 29. 01. 2024

Podľa článku 22 a 29 odsek 1 bod 12 Štatútu Kreatívneho centra Hertelendy – Bajić Bočar z dňa 25. 11. 2021, Správna rada Kreatívneho centra Hertelendy – Bajić Bočar na prvej schôdzi, ktorá sa uskutočnila 29. 01. 2024, určila

**SÚBEH**

**NA VOĽBU RIADITEĽA KREATÍVNEHO CENTRA HERTELENDY – BAJIĆ BOČAR**

1. Uchádzač na post riaditeľa Kreatívneho centra Hertelendy – Bajić Bočar musí spĺňať nasledujúce podmienky:
* funkciu riaditeľa kreatívneho centra môže vykonávať osoba, ktorá má ukončené štúdium druhého stupňa s ukončeným objemom štúdia minimálne 240 ECTS (master akademické štúdium, master odborné štúdium, odborné akademické štúdium), resp. ukončené základné štúdium v ​​trvaní najmenej štyri roky, podľa predpisov, ktoré riadili vysokoškolské vzdelávanie do 10. septembra 2005 a najmenej päť rokov praxe v odbore,
* musí mať organizačné schopnosti,
* musí mať štátne občianstvo Srbskej republiky,
* musí mať všeobecnú zdravotnú spôsobilosť,
* nie je trestne stíhaný za bezpodmienečný trest väzenia v trvaní najmenej šesť mesiacov.

2. Prihláška na súbeh voľby uchádzača na post riaditeľa záväzne obsahuje:

* návrh Programu práce a rozvoja kreatívneho centra na štvorročné obdobie;
* overenú kópiu diplomu alebo osvedčenia o získanom odbornom vzdelaní;
* životopis uchádzača;
* osvedčenie, že uchádzač nebol odsúdený na bezpodmienečný trest väzenia v trvaní najmenej šesť mesiacov;
* osvedčenie, nie staršie ako šesť mesiacov, že sa proti uchádzačovi nekoná vyšetrovanie a že nie je obvinený z trestných činov a následne stíhaný z úradnej povinnosti;
* osvedčenie o štátnom občianstve Srbskej republiky;
* overená kópia osobného preukazu alebo overená kópia Výpisu z elektronickej čítačky biometrického občianskeho preukazu;
* dôkaz o všeobecnej zdravotnej spôsobilosti (originál lekárskeho vysvedčenia).

3. Riaditeľ sa volí na štvorročné obdobie a mandát sa začína dňom nástupu do úradu;

4. Lehota prihlasovania na súbeh je najneskoršie do 8. 3. 2024.

5. Prihláška na súbeh záväzne obsahuje údaje o uchádzačovi (meno, priezvisko, adresa, bydlisko, kontaktný telefón). Oneskorené, nedovolené, nezrozumiteľné, alebo neúplné prihlášky, ako i prihlášky, ku ktorým nie sú pripojené všetky požadované prílohy, správna rada vyradí uzáverom.

6. Prihlášky na súbeh s dôkazmi o splnení podmienok treba poslať poštou na adresu: Obec Novi Bečej, Žarka Zrenjanina 8, 23272 Novi Bečej alebo osobne odovzdať na podateľni Obce Novi Bečej s označením „Na súbeh na voľbu riaditeľa Kreatívneho centra Hertelendy – Bajić Bočar“.

7. Viac informácií o súbehu možno získať od predsedu súbehovej komisie na telefónne čísla: 062/8120866 a 060/5557481 počas celej lehoty podávania prihlášok na súbeh v čase od 8.30 h do 14.30 h.

**SPRÁVNA RADA KREATÍVNEHO CENTRA HERTELENDY – BAJIĆ BOČAR**

 Predseda správnej rady

 **Bojan Rašković**